CELEX: 32008D0451
Language: mt
Date: 2008-06-16 00:00:00
Title: 2008/451/KE: Deċiżjoni tal-Kunsill tas- 16 ta' Ġunju 2008 li taġġusta l-konċessjonijiet previsti fid-Deċiżjoni 2003/479/KE u d-Deċiżjoni 2007/829/KE dwar ir-regoli applikabbli għall-esperti nazzjonali u għall-persunal militari sekondati mas-Segretarjat Ġenerali tal-Kunsill

18.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 158/56
            
         DEĊIŻJONI TAL-KUNSILL
   tas-16 ta' Ġunju 2008
   li taġġusta l-konċessjonijiet previsti fid-Deċiżjoni 2003/479/KE u d-Deċiżjoni 2007/829/KE dwar ir-regoli applikabbli għall-esperti nazzjonali u għall-persunal militari sekondati mas-Segretarjat Ġenerali tal-Kunsill
   (2008/451/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28(1) tiegħu,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(2) tiegħu,
   Wara li kkunsidra d-Deċiżjoni 2003/479/KE (1), u b'mod partikolari l-Artikolu 15(7) tagħha,
   Wara li kkunsidra d-Deċiżjoni 2007/829/KE (2), u b'mod partikolari l-Artikolu 15(6) tagħha,
   Billi:
   
               (1)
            
            
               L-Artikolu 15(7) tad-Deċiżjoni 2003/479/KE u l-Artikolu 15(6) tad-Deċiżjoni 2007/829/KE jipprevedu li l-konċessjonijiet ta' kuljum u ta' kull xahar għandhom jiġu aġġustati kull sena bla effett retroattiv, skond l-adattament tas-salarji bażiċi ta' l-uffiċjali tal-Komunità fi Brussell u fil-Lussemburgu.
            
         
               (2)
            
            
               Il-Kunsill, permezz tar-Regolament (KE, Euratom) Nru 420/2008 ta' l-14 ta' Mejju 2008 li jaġġusta b'effett mill-1 ta' Lulju 2007 r-remunerazzjoni u l-pensjonijiet ta' l-uffiċjali u ħaddiema oħra tal-Komunitajiet Ewropej (3) kif ukoll il-koeffiċjenti korrettivi applikati għal dawn, adotta aġġustament ta' 1,4 % għall-pagi u l-pensjonijiet ta' l-uffiċjali tal-Komunità.
            
         IDDEĊIEDA KIF ĠEJ:
   Artikolu 1
   1.   Fl-Artikolu 15(1) tad-Deċiżjoni 2003/479/KE u l-Artikolu 15(1) tad-Deċiżjoni 2007/829/KE, l-ammonti EUR 29,44 u EUR 117,74 għandhom jinbidlu b'EUR 29,85 u EUR 119,39 rispettivament.
   2.   Fl-Artikolu 15(2) tad-Deċiżjoni 2003/479/KE u l-Artikolu 15(2) tad-Deċiżjoni 2007/829/KE t-tabella għandha tinbidel b'dan li ġej:
   
      
                  “Distanza bejn il-post ta’ reklutaġġ u l-post ta' l-issekondar
                  (f'km)
               
               
                  Ammont f'EUR
               
            
                  0-150
               
               
                  0,00 
               
            
                  > 150
               
               
                  76,74 
               
            
                  > 300
               
               
                  136,42 
               
            
                  > 500
               
               
                  221,71 
               
            
                  > 800
               
               
                  358,14 
               
            
                  > 1 300 
               
               
                  562,80 
               
            
                  > 2 000 
               
               
                  673,67”
               
            
   3.   Fl-Artikolu 15(4) tad-Deċiżjoni 2003/479/KE l-ammont EUR 29,44 għandu jinbidel b'EUR 29,85.
   Artikolu 2
   Din id-Deċiżjoni għandha tieħu effett fl-ewwel ġurnata tax-xahar wara dak ta' l-adozzjoni tagħha.
   
      Magħmul fil-Lussemburgu, 16 ta’ Ġunju 2008.
      
         
            Għall-Kunsill
         
         
            Il-President
         
         D. RUPEL
      
   
   
      (1)  Id-Deċiżjoni tal-Kunsill 2003/479/KE tas-16 ta' Ġunju 2003 dwar ir-regoli applikabbli għal esperti nazzjonali u staff militari dwar sekondament lis-Segretarjat Ġenerali tal-Kunsill (ĠU L 160, 28.6.2003, p. 72). Id-Deċiżjoni kif mħassra bid-Deċiżjoni 2007/829/KE.
   
      (2)  Id-Deċiżjoni tal-Kunsill 2007/829/KE tal-5 ta' Diċembru 2007 dwar ir-regoli applikabbli għall-esperti nazzjonali u għall-persunal militari nazzjonali sekondati mas-Segretarjat Ġenerali tal-Kunsill (ĠU L 327, 13.12.2007, p. 10).
   
      (3)  ĠU L 127, 15.5.2008, p. 1.